Rikunarita-ORG/Wikinium huggingface dataset:
# 梵語

**梵語**（**संस्कृता वाक्**，亦簡曰**संस्कृतम्**）者、古代印度人言也。為印歐語系、印度伊朗語族、印度雅利安語支之屬，類古之波斯語、希臘語、拉丁語也。夫梵語之語音，研習甚久。古印度嘗存聲明之學，蓋格究音韻之學也。南朝以降，中華得佛法於梵，復以梵語通聲韻，梵漢相生，是爲至要也。

## 概略

諸吠陀之梵語，謂之吠陀梵語。此最古者也。文而飾之，是爲古典梵語。今之學梵語者，多從古典梵語。吠陀則非所及也。天竺古來上國，王化廣被，四方莫不來學。尤以古爪哇語爲甚，幾爲梵語矣。漢武帝建元三年，張騫使西域，至大夏。夏人告之身毒之國，此梵漢之初遇也。漢晉之際，天竺僧來華弘法。後有鳩摩羅什、唐三藏法師，譯梵至漢。古人嘗制十八章梵字表，具其組合，以備時習之用。今印度國諸語，多源梵語。

## 文法

梵音八格、三數、三性、二語態，八格者，體、業、具、爲、從、屬、依、呼也。三數者，單、雙、複也。三性者，陰、陽、中也。二語態者，爲自、爲他也。復有四語氣，是爲直陳、虛擬、命令、祈願。三位，首位，名他人，中位，名爾汝，末位，名自我。人稱皆附詞尾，不另分置。

## 音韻

梵語四十九字。十四元音，中復有單、複、長、短之分。三十五輔音。中復有閉塞、半元音、擦音、及韻尾鼻音、止聲之別。諸字各具其名，是謂कार(作者也）。

## 漢語梵辭

以下列梵辭音譯，意譯者猶漢辭，不列於茲，略具其要者：

* 佛：बुद्ध，佛陀也。
* 伽藍：सँघाराम，寺也。
* 菩提：बोधि，覺也。
* 剎那：क्षण，數計也。今謂時短。
* 涅槃：निर्वाण，解脫六道之外，不生不滅也。今有重生之意。
* 般若：प्रज्ञा，音波惹，智慧也。
* 禪：ध्यान，音馱那演那，漢言謂之思維修、靜慮。
* 菩薩：बोधिसत्त्व，音菩提萨埵。
* 阿羅漢：अर्हत्，羅漢。
* 浮屠：बुद्ध，同佛陀，佛也。
* 沙門：श्रमण，僧也。
* 比丘：भिक्षु，男僧也。
* 比丘尼：भिक्षुणी，女僧也。
* 南無：णमो，音那莫，皈依也。

## 書典

* 《一切經音義》
	+ 唐 釋玄應《大唐眾經音義》
	+ 唐 釋慧琳 《慧琳音義》
* 唐 慧菀述 《新譯大方廣佛華嚴經音義》
* 後唐 《新集藏經音義隨函錄》

## 攷

* 羅志方《梵語課本》
# 婆羅多舞

此舞那答拉嘉（Nataraja）勢。又，此妓下裝之謂擺褲也。
**婆羅多舞**（英文：bharata natyam、泰米爾文：பரதநாட்டியம்）者，神樂巫舞也，亦今印度舞八之一也。始其泰米爾那德邦（英文：Tamil Nadu、泰米爾文：தமிழ் நாடு），行其南諸邦。外之習者以為宗。

## 釋名

大英百科有之：婆羅多舞，音略婆羅多那田，典出梵文。**婆**者**Bha**va，神色之謂；**羅**者**ra**ga，樂音之謂；**多**者**ta**la，擊節之謂；**那田**者**natyam**，樂舞·舞劇之謂也。

## 世系

**婆羅多舞**倂**奧蒂斯舞**（en:Odissi）同源出**阿伽瑪那虜答南**（暫譯，en:Agama nartanam）。

**庫奇普迪舞**（en:Kuchipudi）、**摩西尼舞**（en:Mohiniattam）相似焉。

東南亞土舞亦類之，而較前三者又遐耳。詳見天女舞（en:apsara dance）。

高棉天女舞也亦結手印也。
## 據

* 婆羅多舞奉濕婆。
* 其妓釋舞，印度音英文。
# 閩語

閩語之分佈
**閩語**，華南地方之言也，亦名**福建話**云云。操之者多居閩省，是故以省名名之。海南、廣東、臺灣諸地亦有用之者。

初，中國學者分漢語諸言為七：曰官話，曰吳語，曰閩語，曰粵語，曰客語，曰湘語，曰贛語，曰晉語。然以語言學分，言不通即非一語。閩省諸地之言實不能互通，乃復分閩語為六：曰閩北語，曰閩東語，曰閩南語，曰閩中語，曰莆仙語，曰閩贛語。
# 法官

法官致辭圖
**法官**，一名**推事**，司審判之官屬也。

## 辨名

舊屬吏部，以**吏**代稱。逮及民國，沿**推事**之名。

香港法院，舊時面稱「大人」，即「法官大人」。職稱**按察司**。主權既移交，面稱法官，則云「法官閣下」。

臺灣法庭，尊稱**庭上**。按合議庭，有審判長、受命法官、陪席法官之別。

## 引據
# 阿拉丁 (一九九二年影戲)

《**阿拉丁**》（英言Aladdin），美國動畫也。華特迪士尼動畫社製之。羅恩·克萊門茨導演。西元一九九二年十一月廿五，初映美國。取童話《一千零一夜》。而斯作改成二〇一九年《阿拉丁》。

## 始末

有一國曰阿格拉巴（Agrabah），賈方（Jafar），王（蘇丹也）之臣（大維齊爾也），欲入一洞，蓋彼洞，有一燈，精靈居之。然渠與一鸚鵡曰艾格（Iago）見僅一人「鑽石未琢」（the diamond in the rough），或其伴能入之。
一公主茉莉（Princess Jasmine），王之女，翦翦拘拘，遂逃宮，至市街。遇一氓阿拉丁（Aladdin）與其寵物曰阿布（Abu），猴也。

## 他記

諸動畫電影，《阿拉丁》揚名彌遠，所獲安妮獎佳作。有續作《賈方復仇記》與《阿拉丁與盜王》，動畫《阿拉丁》。

## 引據
# 吉隆坡

吉隆坡
**吉隆坡**（英文及馬來文：Kuala Lumpur），全稱**吉隆坡聯邦直轄區**，簡稱**隆市**，馬來西亞之都也，規模甲於其國。

## 地理

吉隆坡位處巴生谷，東有蒂迪旺沙山脈屏障，南北丘陵環繞，西臨馬六甲海峽。其城本名「Kuala Lumpur」，意指「泥濘河口」，以其在巴生河、鵝嘜河之會也。

## 行政

吉隆坡屬聯邦直轄區，四周為雪蘭莪州，西北接甲洞，北臨萬撓，東北鄰鵝嘜，西通哥打白沙羅，東接安邦，西南抵八打靈再也，南鄰沙登。

## 氣候

吉隆坡東臨蒂迪旺沙山脈，西瀕印尼蘇門答臘島，近赤道，屬熱帶雨林氣候，四時如夏，晝長雨盈。

| 吉隆坡氣候平均數據 |
| --- |
| 月份 | 一月 | 二月 | 三月 | 四月 | 五月 | 六月 | 七月 | 八月 | 九月 | 十月 | 十一月 | 十二月 | 全年 |
| 歷史高溫​℃（℉） | 38.0 (100.4) | 36.2 (97.2) | 36.7 (98.1) | 37.2 (99) | 38.5 (101.3) | 36.6 (97.9) | 36.3 (97.3) | 38.0 (100.4) | 35.8 (96.4) | 37.0 (98.6) | 36.0 (96.8) | 35.5 (95.9) | 38.5 (101.3) |
| 平均高溫​℃（℉） | 32.0 (89.6) | 32.8 (91) | 33.1 (91.6) | 33.1 (91.6) | 33.0 (91.4) | 32.8 (91) | 32.8 (91) | 32.3 (90.1) | 32.1 (89.8) | 32.0 (89.6) | 31.7 (89.1) | 31.5 (88.7) | 32.4 (90.3) |
| 日均溫​℃（℉） | 27.7 (81.9) | 28.2 (82.8) | 28.6 (83.5) | 28.7 (83.7) | 28.8 (83.8) | 28.6 (83.5) | 28.1 (82.6) | 28.1 (82.6) | 28.0 (82.4) | 28.0 (82.4) | 27.8 (82) | 27.6 (81.7) | 28.2 (82.8) |
| 平均低溫​℃（℉） | 23.4 (74.1) | 23.6 (74.5) | 24.0 (75.2) | 24.3 (75.7) | 24.6 (76.3) | 24.3 (75.7) | 23.8 (74.8) | 23.9 (75) | 23.8 (74.8) | 24.0 (75.2) | 23.8 (74.8) | 23.6 (74.5) | 23.9 (75) |
| 歷史低溫​℃（℉） | 17.8 (64) | 18.0 (64.4) | 18.9 (66) | 20.6 (69.1) | 20.5 (68.9) | 19.1 (66.4) | 20.1 (68.2) | 20.0 (68) | 21.0 (69.8) | 20.0 (68) | 20.7 (69.3) | 19.0 (66.2) | 17.8 (64) |
| 平均降水量​毫米（英⁠寸） | 193 (7.6) | 198 (7.8) | 257 (10.12) | 290 (11.42) | 197 (7.76) | 131 (5.16) | 148 (5.83) | 162 (6.38) | 214 (8.43) | 265 (10.43) | 321 (12.64) | 252 (9.92) | 二六二八 (一〇三點四九) |
| 平均降雨日數​ | 17 | 17 | 19 | 20 | 18 | 14 | 16 | 16 | 19 | 21 | 24 | 22 | 223 |
| 平均相對溼度​（百分比） | 80 | 80 | 80 | 82 | 81 | 80 | 79 | 79 | 81 | 82 | 84 | 83 | 81 |
| 每月平均日照時數 | 185.0 | 192.4 | 207.9 | 198.8 | 206.8 | 194.4 | 200.2 | 189.0 | 163.8 | 169.1 | 152.3 | 162.6 | 二二二二點三 |
| 據一：Pogodaiklimat.ru |
| 據二：NOAA (sunshine hours, 1961–1990) |

## 據

## 兼查

|  |  |
| --- | --- |
|
 | 聲音動靜，具錄於**維基共享︰Kuala Lumpur** |

## 他山

* Kuala Lumpur City Hall 互聯網檔案館存錄，時二〇一一年三月二十日。
* ITIS Kuala Lumpur 互聯網檔案館存錄，時二〇二〇年十二月十七日。
# 克里希那穆提

| 基督·克里希那穆提 |
| --- |
|  |
| 生于： | 一八九五年五月十二日 印度安迦帕代什邦馬達納帕利 |
| 卒于： | 一九八六年二月十七日 美國加州溫杜拉縣奧海鎮（Ojai） |
| 教育： | 倫敦大學與梭爾邦大學肆業 |
| 職業： | 作家哲學家 |
| 配偶： | 無 |
| 雙親： | 父：基督·納里安利亞（Jiddu Narianiah） |
| 子女： | 無 |
| 國籍： | 英屬印度 |

**基督·克里希那穆提**（英文曰：Jiddu Krishnamurti），印度哲人也，一八九五年生。世為婆羅門，其為第七子。年十四，通神學會奉之為「世師」。遂修道，大成，別樹一格。佛教徒以為中觀之導師，印度教徒以為覺者，神智學者以為禪師。

畢生誨人不倦，論道四方。著訴六十餘冊，今悉譯為四十七國之文。一九八六年卒于美國加州，年九十二。

## 生平

### 早年

克氏生于婆羅門之家。舉家素食，雖蛋亦不可。又以英國人為魔鬼，凡經鬼魅之影所覆者，皆棄之。父母乃近親，子女八，一夭。父業英國殖民政府。

年幼，無心向學，體弱而好幻。其師鄙之，常施毒打。父亦如是。然克氏處之泰然，寵辱不驚。

年十四，與弟尼亞嬉于沙灘。遇通神學會之主席賴德拜特，賴德拜特觀之是童，靈光異常，毫無私念。欲送之英國，潛心修道。父欣然允之。

### 悟道

一九二二年八月，克氏卒顯神通。十七日至二十日，痛苦不堪，人皆不知所措。克氏時而出神，時而抱怨，時而死寂。似有異物緣脊而上升。后頸與頭頂劇痛不已，唯有受命。二十日晚，靜坐胡椒樹下，覺靈魂出體，漂浮于樹。當是時，一明星忽現于穹。克氏既驚且靜，以為佛陀之召喚，又頓覺人間之真愛。自是，乃生信心。

### 決裂

一九二五年十一月，弟亡。悲痛欲絕，夢寐思服，不能以已。半月後，乃復歸于靜，顏色煥發，神采安詳，似未嘗經此大劫。人奇之，答曰：我所願者，唯世人遠悲苦而已。

一九二九年的八月，克氏撤「世界明星社」，又退其捐款。誓言雖一無所有，亦不結社。所為者何？曰：道者，非人之所有，亦非社之所有，必自悟然後可得。倘非自悟，而住于相，則貪、嗔、癡、慢生矣。

已而又悟古今之道：今日之人心，乃受經驗之驅策；今朝之自我，乃為往昔之投影。自是，修道大成，始為「世界導師」。

### 壯年

一九三九年，二戰爆發，已而戰火紛飛，殺戮不已。克氏上下求索，欲導人離仇恨而修菩提心。亦訴亦著，常以要言引人入妙境。
其間，交赫胥黎、嘉寶、卓別林、亨利·米勒、戴維·博姆諸名士。

## 理論

### 教誨

欲善其邦，必也革民之所思。使知己之鄙，而奉天敬神。欲除己身之鄙，則必先盡釋其懷。以虛懷若谷，有容乃大也哉。

### 論教育

克氏興學頗多，于全球各地皆有。其論教育之旨如下：

* 博愛：無宗教、國界、人種之偏見。
* 天人和諧：人不敬天，亂必生。唯教育與交流能達和諧。
* 宗教精神：獨而不孤。宜法于人，宜法于物。

## 它典

### 克氏基金會

* 克氏環球會館 互聯網檔案館存錄，時二〇〇九年三月五日。
* 美國克氏基金會
* 印度克氏基金會 互聯網檔案館存錄，時二〇〇九年七月二十一日。
* 英國克氏基金會
* 拉美克氏基金會
* 印度克氏基金會研習中心 互聯網檔案館存錄，時二〇二〇年十一月二十三日。

### 相關

* 克氏著訴。
* 早期論道 - 一九二八年之講演。
* 解散通神學會 - 一九二九年之講演。
* 教育指要 - 一九八零年之著訴。
* 戴維·博姆與克氏其一
* 戴維·博姆與克氏其二 互聯網檔案館存錄，時二〇〇七年七月七日。
* 戴維·博姆與克氏其三 互聯網檔案館存錄，時二〇一五年三月九日。
* 克氏與教育 互聯網檔案館存錄，時二〇〇七年八月十日。
* 論克氏
* 克氏事務 互聯網檔案館存錄，時二〇〇七年七月四日。
* 那穆提和世界危機 互聯網檔案館存錄，時二〇〇九年二月二十日。
# 宇宙

無垠宇宙
凡四面八方者，**宇**也，古今往來者，**宙**也。故**宇宙**者，所居之世也，舉凡質、能皆存焉。

《文子·自然》曰：「往古來今謂之宙，四方上下謂之宇。」《尸子》曰：「上下四方曰宇，往古來今曰宙。」而二字連用，始見於《莊子·齊物論》，其書云：「旁日月，挾宇宙，為其吻合。」

今宇宙學以格致為基，而非古哲學宗教之比也。

## 史

今物理學以大霹靂為宇宙之始，其前虛無，不得語。百卅七億年前，其生於一密度極高之物。霹靂後，漸流變，格物家以下述模型述之：

* 十之負四十三次分秒之時，宇宙生於量子之漲落；
* 十之負三十五次分秒之時，宇宙為夸克-膠子漿所構，強作用力、重力、電弱作用力分矣；
* 十之負五次分秒之時，電子生，宇宙有光子、電子、微中子之類，達一千億攝氏度；
* 十秒之時，質子生氘氚等原子核與中子，達卅億攝氏度；
* 三十五分之時，原子之生止，達三億攝氏度；
* 卅萬年之時，電子與原子核合為原子，物質脫輻射，光始直行，遂成今日宇宙微波背景輻射；
* 四億年之時，恆星始生；
* 廿億年之時，星系生焉。

由哈伯定律得知，宇宙今猶膨脹矣。

至於其未來，受掣於其所含物質之量，過多則縮，過少則張，中則漸近一常值。今之天文學者，見宇宙膨脹加速，故提暗能量之說。然今之觀測，尚難斷其未來也。

## 形
# 面書

面書之識
**面書**，又譯**臉書**，所以交結朋友，同遊網絡者也。在籍者十餘億。凡載影像兩千百九十餘。奠基者，馬克·祖克柏、愛德華多·薩維林、克里斯·休斯，美國猶裔也。

公元二〇〇四年二月四日，臉書初接萬維網，哈佛諸生首唱其先，一月之間，校內未有不知臉書者。旋有波士頓諸學聞風而至，名聲日隆。久之，大學、中學、公司之內，人人相傳。二〇一〇年三月，通國網絡，瀏覽臉書者最多。及今，普世網民，凡年至十三，皆可註冊。有未達者，欺示年歲，臉書亦縱。由是風靡寰宇，世風為之一傾。後或有以臉書作惡非為者，為世所不容，故今學校之內，多頒禁令止之，以防萬一。

## 辨名

夫面書者，在臺爲**臉書**，西岸則**臉譜**，馬國謂之**面子書**，星島謂**面簿**。
# 愛達荷州

| 愛達荷州State of Idaho |
| --- |
|

|  |  |
| --- | --- |
|  |  |

 |
| 愛達荷州之所在 |
| **歸屬：** | 美利堅合眾國 |
| **屬地**： | 郡四十四 |
| **治所**： | 博伊西 |
| **執事**： | 州長巴奇·奧特 |
| **用語**： | 英語 |
| **人口**： | 百六十三萬餘 |
| **建置**： | 一八九〇年入美利堅合眾國。 |

**愛達荷州**者，美國西北之州也。府博伊西。郵政縮寫乃ID。亦做**愛達華州**，惟易與愛荷華州淆。
# 鯨

長鯨潑剌
古鯨
**鯨**者，雌曰**鯢**，海中巨獸也。胎生，古以為魚，號曰魚王，又謂吞舟，或亦謂鯤即鯨也。吹澇成柱，且好長歌；蹴波航船，佇足船首，傾耳以聽，悠哉邃哉，清昶飄渺，濤聲天籟，相得益彰。齒若鬚者吞鱗介，牙鋒利者善搏噬。蓋其先祖本爲走獸，棲於大塊，狀似狼、鬣，後返歸海中，乃化魚形焉。

## 據

* 《康熙字典》

* 中國科普博覽
# 賈坎德邦

賈坎德邦之所在
**賈坎德邦**，在東天竺。治在蘭契，用印地語。原屬比哈爾邦，以工業日興，戶口充實，公元二千年析為為新邦。方七萬九千七百公里，口二千八百餘萬。要邑有三：曰博卡羅，曰丹巴德，曰賈姆謝德布爾‎ ，下分二十二縣，今總督為拉茲賽義德。

## 他典

* 賈坎德邦邦府 互聯網檔案館存錄，時二〇〇九年五月十三日。